section_heading: Životopis
paragraph_text: Zapamćen po velikim kreacijama u djelima Sofokla, Shakespearea, Molierea, Ibsena i Gogolja. U Zagrebu je prvi put nastupio 2. veljače 1858. u Vukotinovićevu "Sastanku u gradu Zrinju". Godine 1860. postaje članom hrvatskog ansambla koji se osniva nakon uklanjanja njemačkih glumaca sa zagrebačke pozornice, a 1863. prelazi u Beograd, osniva vlastitu putujuću družinu, vraća se u Zagreb, a od 1869. ponovno boravi u Beogradu gdje je jedan od osnivača „Narodnog pozorišta“.